OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

ŠKOLSKI ODBOR

KLASA:602-03/21-01/07

URBROJ:238-30-01-21-02

U Poljanici Bistranskoj, 7. rujna 2021. godine

ZAPISNIK 4. SJEDNICE ŠKOLSKOG ODBORA

održane 7. rujna 2021. godine u zbornici OŠ Bistra

Prisutni: Ljiljana Popovački Račić, Sandra Škrlin, Božidar Glas, Antonija Matić, Natalija Dubravec, Josipa Špoljar Meštrović

Odsutni: Dražen Blažeković - opravdano

Ostali: Eduard Kovačević- ravnatelj, Tea Žlebački-tajnik Škole i zapisničar

Sjednica je započela u 18:15 sati.

Predsjednica Školskog odbora je pozdravila sve prisutne, te predložila slijedeći

D N E V N I R E D

**-**Verifikacija zapisnika sa prošle sjednice

1. Usvajanje dnevnog reda
2. Pozivni natječaj za osiguranje učenika od nesretnog slučaja
3. Javni natječaj za zakup školske sportske dvorane
4. Raspisivanje natječaja za zapošljavanje za sljedeća radna mjesta:

-UČITELJ/ICA FIZIKE - 1 izvršitelj/ica, neodređeno, nepuno radno vrijeme (32 sata tjedno)

-UČITELJ/ICA PRIRODE I BIOLOGIJE-1 izvršitelj/ica, određeno, puno radno vrijeme

- UČITELJ/ICA MATEMATIKE-1 izvršitelj/ica određeno, nepuno radno vrijeme (20 sati tjedno)

- UČITELJ/ICA NJEMAČKOG JEZIKA-određeno, nepuno radno vrjemo (13 sati tjedno)

- UČITELJ/ICA RAZREDNE NASTAVE ( u produženom boravku)-određeno, puno radno vrijeme

- TAJNIK/TAJNICA ŠKOLE NA ODREĐENO, NEPUNO RADNO VRIJEME (20 sati tjedno)

1. Odluka o formiranju cijene mliječnog obroka za učenike
2. Organizacija rada Škole-40-minutni nastavni sat
3. Vanjsko vrednovanje učenika u petom i osmom razredu
4. Razno

Ravnatelj Škole, gospodin Kovačević predložio je dopunu dnevnog reda s točkom Odluka o poništenju natječaja, a gospođa Dubravec je predložila da se u dnevni red uvrsti i Prijedlog izmjene članka 32. Poslovnika o radu Vijeća roditelja.

Nakon dopuna, dnevni red je sljedeći:

**-**Verifikacija zapisnika sa prošle sjednice

* + - 1. Usvajanje dnevnog reda
      2. Pozivni natječaj za osiguranje učenika od nesretnog slučaja
      3. Javni natječaj za zakup školske sportske dvorane
      4. Odluka o poništenju natječaja
      5. Raspisivanje natječaja za zapošljavanje za sljedeća radna mjesta:

-UČITELJ/ICA FIZIKE - 1 izvršitelj/ica, neodređeno, nepuno radno vrijeme (32 sata tjedno)

-UČITELJ/ICA PRIRODE I BIOLOGIJE-1 izvršitelj/ica, određeno, puno radno vrijeme

- UČITELJ/ICA MATEMATIKE-1 izvršitelj/ica određeno, nepuno radno vrijeme (20 sati tjedno)

- UČITELJ/ICA NJEMAČKOG JEZIKA-određeno, nepuno radno vrjemo (13 sati tjedno)

- UČITELJ/ICA RAZREDNE NASTAVE ( u produženom boravku)-određeno, puno radno vrijeme

- TAJNIK/TAJNICA ŠKOLE NA ODREĐENO, NEPUNO RADNO VRIJEME (20 sati tjedno)

* + - 1. Odluka o formiranju cijene mliječnog obroka za učenike
      2. Organizacija rada Škole-40-minutni nastavni sat
      3. Vanjsko vrednovanje učenika u petom i osmom razredu
      4. Izmjena članka 32. Poslovnika o radu Vijeća roditelja
      5. Razno

Članovi Školskog odbora jednoglasno su prihvatili navedeni dnevni red.

Ad.1.

U pozivu na sjednicu članovima Školskog odbora dostavljen je i zapisnik 3. sjednice Školskog odbora. Na zapisnik nije bilo primjedbi te je isti jednoglasno prihvaćen.

Ad.2.

Ravnatelj Škole dao je ostalim članovima na uvid ponude osiguravajućih kuća koje su pristigle za osiguranje učenika u školskoj godini 2021./2022. Predsjednica Školskog odbora je pitala predsjednicu Vijeća roditelja, gospođu Dubravec jesu li roditelji imali primjedbi na Croatia osiguranje s kojom je Škola prošle godine imala sklopljenu policu osiguranja. Gospođa Dubravec odgovara da ne te se svi slažu s tim da ako smo do sad imali dobra iskustva s Croatia osiguranjem da se izaberu oni.

Ad.3.

Javni natječaj za zakup školske dvorane je objavljen na web stranici Škole. Ravnatelj Škole objasnio je tko I kako po epidemiološkim mjerama može koristiti dvoranu te rekao da su djeca željna sporta. Kad završi natječaj potpisati će se ugovori između Škole I klubova za školsku godinu 2021./2022.

Ad.4.

Ravnatelj Škole, gospodin Kovačević, objasnio je prisutnima da je donio odluku o poništenju natječaja od 30.8.2021. zbog Zakona o civilnim stradalnicima iz Domovinskog rata koji je na snazi od 31.7.2021., a nije bio naveden u tekstu natječaja. Nazočni su jednoglasno prihvatili.

Ad. 5.

Budući da se natječaj od 30.8.2021.godine poništava, potrebno je ponovno raspisati natječaj za ista radna mjesta. Ravnatelj Škole je rekao da smo trenutno popunili sva ta radna mjesta ugovorima do 60 dana.

Ad. 6.

Budući da su cijene svih prehrambenih proizvoda porasle, ravnatelj Škole predlaže da se cijena obroka za školsku kuhinju povisi s trenutačnih 6,00 kuna na 7,00 kuna. Smatra da je to još uvijek minimalna cijena, da se s cijenom od 6,00 kuna ne možemo pokrivati, dosta roditelja ne plaća redovito te da se vidi kroz par mjeseci kako će biti. Gospođa Špoljar Meštrović ima upit kako se rješava prehrana djece alergičara, na što ravnatelj odgovara da se takva djeca uglavnom ne hrane u školskoj kuhinji te da bi isto bilo teško ostvarivo jer škola ima samo dvije kuharice, po svaku u jednoj smjeni koje kuhaju za svu djecu i boravak. Predložena nova cijena obroka od 7,00 kuna jednoglasno je prihvaćena.

Ad. 7.

Škola je poslala zahtjev Ministarstvu znanosti i obrazovanja za skraćenje nastavnog sata s 45 na 40 minuta, ali još nije dobila odgovor. Gospođa Dubravec je pitala ravnatelja hoće li tražiti Covid potvrde roditelja za roditeljske sastanke na što je on odgovorio da će prvi roditeljski sastanci biti održani na otvorenom. Nadodao je da će u Godišnjem planu i programu sve ostati isto te će se izleti i ostalo planirati kao da će ih biti. Gospođa Špoljar Meštrović je upitala kako funkcionira prijevoz učenika školskim autobusom na što ravnatelj odgovara da se djeca smiju miješati, ali svi u prijevozu nose maske. Isto tako, dozvoljeno je održavanje dopunske, dodatne i izborne nastave, a ako bi na području Općine bila dobra epidemiološka situacija tražilo bi se od lokalnog stožera da donese odluku da učenici i djelatnici Škole ne trebaju nositi maske.

Ad. 8..

Ravnatelj Škole je upoznao nazočne s time da postoji mogućnost da ćemo biti jedna od 80 škola u kojoj će se provoditi vanjsko vrednovanje učenika u petom i osmom razredu te da bi se isto tada održavalo u nenastavne dane. Članovi Školskog odbora nisu imali pitanja.

Ad.9.

Predsjednica Vijeća roditelja, gospođa Dubravec, obavijestila je nazočne o Prijedlogu izmjene članka 32. Poslovnika o radu Vijeća roditelja koji je jednoglasno prihvaćen na sjednici Vijeća roditelja održanoj 10.lipnja 2021.godine. Članak 32. koji je glasio „tijek rada na sjednici i predmete o kojima se raspravljalo te imena osoba koje su sudjelovale u raspravi i sažet prikaz izlaganja“ mijenja se i glasi „tijek rada sjednice i predmete o kojima se raspravljalo te zaključak istih“. Ravnatelj se slaže s tim da se zaključci donose u skraćenom obliku te da se ne spominju imena. Prijedlog je jednoglasno prihvaćen.

Ad. 10.

Ravnatelj Škole je obavijestio ostale da će vjerojatno biti na duže vrijeme spriječen obavljati poslove ravnatelja zbog zdravstvenih razloga, ali da će o tome na vrijeme obavijestiti Školski odbor i predložiti zamjenika. Radilo bi se tada ili o učiteljici Katici Pejakić, ili pedagoginji Martini Bajzec ili pak učiteljici Božici Šaban. Nazočni su to primili na znanje te mu je predsjednica Školskog odbora uputila lijepe želje i brz oporavak u ime cijelog Školskog odbora.

Za kraj se ravnatelj osvrnuo na prvi dan škole koji je bio posebno veselje za prvašiće.

Nije bilo drugih pitanja i prijedloga.

Sjednica je završena u 19:15 sati.

Zapisničar: Predsjednica Školskog odbora:

Tea Žlebački Ljiljana Popovački Račić

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_